810.100

Lescha davart il dretg da las auas dal chantun Grischun (LDAG)

dals 12-03-1995 (versiun dals 01-01-2025)

acceptada dal pievel ils 12 da mars 19951)

1. Disposiziuns generalas

Champ d'applicaziun

Art.  1 1 Questa lescha ordinescha l'utilisaziun da las auas publicas dal chantun Grischun per producir energia electrica sco er per proveder las vischnancas ed il chantun cun forza electrica.

Intent

Art.  2 1 Questa lescha ha l'intent da:

a)

utilisar raziunalmain la forza idraulica indigena a favur da las vischnancas, da las regiuns e dal chantun;

optimar ed augmentar la prestaziun da las ovras idraulicas existentas;

cumplettar   las   forzas   idraulicas   en   moda   raschunaivla   per   l'economia   e giustifitgabla per l'ambient;

proveder il chantun en moda segira, suffizienta e per gronda part autonoma cun energia uschè favuraivla sco pussaivel;

coordinar ils interess da las vischnancas, da las regiuns e dal chantun e drizzar quels sche pussaivel vers ina finamira communabla sco er reglar   las   cumpetenzas   entaifer   il   chantun,   mantegnend   l'autonomia communala.

b)

c)

d)

e)

f)

Egualitad da las schlattainas

Art.  3 1 Las   indicaziuns   davart   las   persunas   e   davart   las   funcziuns   en   questa   lescha   sa refereschan ad omaduas schlattainas, uschenavant ch'i na resulta nagut auter or dal senn da questa lescha.

1) M dals 13 da zercladur 1994, 193; PCG 1994/95, 334 (1. lectura), 697 (2. lectura)

* tabellas da las modificaziuns a la fin dal relasch

1

810.100

Proprietad

Art.  4 1 Las auas (flums, lais, auals) che na sa chattan cumprovadamain betg en proprietad privata èn destinadas al diever general.

2 Ellas èn proprietad da las vischnancas sin il territori da las qualas ellas sa chattan e suttastattan – areguard lur utilisaziun per far ovras idraulicas – a las disposiziuns da questa lescha.

Cussegliaziun da las vischnancas

Art.  5 1 Il chantun cusseglia las vischnancas sin giavisch en dumondas da l'utilisaziun da la forza idraulica. * 2 Per regla è questa cussegliaziun dal chantun gratuita.

Noziuns

Art.  6 1 En questa lescha signifitgeschan:

a)

utilisaziun da la forza idraulica: utilisaziun da la forza natirala da l'aua sco er quella che resulta cun pumpar aua en ina posiziun pli auta. En quest connex ha l'utilisaziun l'intent da producir energia;

implant  da  pumpadi:   implant   ch'è  abel  da  duvrar  repetidamain  a  maun  da pumpas aua d'auas publicas per producir energia electrica u da pussibilitar per il medem intent ina utilisaziun che surpassa la forza idraulica natirala. Pumpas puramain d'apport na valan betg sco implants da pumpadi;

pumpa   d'apport:   indriz   da   pumpadi   che   maina   aua   d'auas   publicas   en   in implant electric senza pussibilitar che quella vegnia utilisada repetidamain per producir energia electrica;

tschains   d'aua:   la   taxa   ch'il   concessiunari   debitescha   annualmain   a   las vischnancas per l'utilisaziun da l'aua;

taglia sin ovras idraulicas: la taxa ch'il concessiunari debitescha annualmain al chantun;

prestaziun brutta: la media da prestaziun mecanica brutta da l'aua calculada sin fundament da la pendenza utilisabla e sin la quantitad utilisabla;

b)

c)

d)

e)

f)

g) * …

2. Utilisaziun da la forza idraulica

2.1. CUMPETENZAS

Concessiun dal dretg d'utilisaziun

Art.  7 1 Las vischnancas pon trair a niz sezzas la forza idraulica da lur auas u dar tras concessiun il dretg d'utilisaziun a terzas persunas.

2

810.100

Concessiuns coerentas

Art.  8 1 Per utilisar ina aua publica che sa chatta sin il territori da pliras vischnancas sto vegnir   acquistada   ina   concessiun   da   mintgina   da   quellas   vischnancas.   Quellas concessiuns ston vegnir coordinadas ina cun l'autra.

Concessiuns per implants da pumpadi

Art.  9 1 Per   construir   in   implant   da   pumpadi   ston   ins   avair   la   concessiun   da   quella vischnanca sin il territori da la quala las parts bletschas da l'implant vegnan a sa chattar.

Autoritads da concessiun

Art.  10 1 Igl è ina incumbensa da la radunanza communala u da la votaziun a l'urna da dar u da midar ina concessiun.

2 Decisiuns   concernent   midadas   da   concessiun   da   natira   sutordinada   sco   er   il transferiment   d'ina   concessiun   pon   las   vischnancas   delegar   a   la   suprastanza communala.

3 Decisiuns da cumenzar cun tractativas areguard renovaziuns da concessiun en il senn da l'artitgel 48 alinea 3 èn chaussa da la suprastanza communala.

Autoritads d'approvaziun

Art.  11 1 Las concessiuns che las vischnancas han dà ston vegnir approvadas da la regenza per   esser   valaivlas.   Il   medem   vala   er   per   midadas   u   per   transferiments   da concessiuns. L'artitgel 2bis da la constituziun chantunala2) resta resalvà. Il project sto vegnir approvà (art. 58) da la regenza. * 2 Medemamain sto in project da la vischnanca, che ha l'intent d'utilisar sez la forza idraulica da sias auas, vegnir approvà da la regenza.

3 … *

Concessiun sfurzada

Art.  12 1 Sche   las   vischnancas   participadas   a   las   concessiuns   coerentas   na   vegnan   betg perina entaifer in termin adequat, saja quai pervia ch'ina u pliras vischnancas sa deportan en moda negativa senza motivs fundads u pervia ch'ellas fan pretensiuns exageradas   u   pervia   ch'ellas   dattan   concessiuns   cuntradictoricas,   è   la   regenza cumpetenta   per   dar,   per   midar   e   per   transferir   concessiuns,   per   conceder prolungaziuns   dal   termin   da   construcziun   sco   er   per   reglar   la   scadenza   da   la concessiun. Ella agescha en quest connex en num da las vischnancas.

2 La regenza tracta ordavant cun las vischnancas e resguarda en moda adequata ils avantatgs ed ils dischavantatgs che resultan per ellas da l'utilisaziun previsa. Ella resguarda en quest connex er ils interess publics surordinads.

2) DG 110.100

3

810.100

Art.  13 *

…

Art.  14 Taglia sin ovras idraulicas e sin implants da pumpadi 1 La taxaziun da la taglia sin ovras idraulicas e sin implants da pumpadi dal chantun vegn fatga dal president da la cumissiun da taglia sin las ovras idraulicas.

2 La cumissiun vegn elegida da la regenza. La perioda d'uffizi importa 4 onns.

3 La regenza regla ils detagls.

Execuziun dal dretg da scadenza da la concessiun

Art.  15 1 Davart   l'execuziun   dal   dretg   da   scadenza   da   la   concessiun   decida   en   las vischnancas la suprastanza communala u la votaziun a l'urna.

2 Davart l'execuziun dal dretg da scadenza da la concessiun areguard la part dals implants che appartegnan al chantun e tar ils quals la concessiun scada, decida la regenza.

3 Ella rapporta periodicamain davart la scadenza da la concessiun.

Art.  16 1 La collaudaziun dals implants idraulics vegn fatga dal departament cumpetent.

Collaudaziun

Art.  17 1 La surveglianza davart l'utilisaziun da las auas publicas è chaussa da la regenza.

Surveglianza

2.2. LIMITS D'UTILISAZIUN

Resalvas a favur da las vischnancas

Art.  18 1 Las vischnancas han il dretg:

a)

da   colliar   durant   la   construcziun   da   l'ovra   sin   agens   custs   indrizs   per   il provediment d'aua da baiver e d'aua da stizzar fieu sco er indrizs che servan a sauar cun in'ovra idraulica;

da   duvrar   senza   dretg   d'indemnisaziun   dal   concessiunari   tant   da   l'aua concedida   sco   quai   ch'i   fa   cumprovadamain   basegn   per   garantir   il provediment d'aua da baiver ed aua per situaziuns extraordinarias, cunzunt per stizzar fieu sco er per sauar. La retratga d'aua na dastga betg restrenscher essenzialmain   l'utilisaziun   da   la   forza   idraulica,   uschiglio   sto   ella   vegnir indemnisada.

b)

4

810.100

2.3. CONCESSIUNARI E CUNTEGN DA LA CONCESSIUN

Concessiunari

Art.  19 1 La concessiun vegn dada ad in persuna natirala u giuridica, ad ina cuminanza da persunas u ad ina corporaziun da dretg public.

2 Il   concessiunari   sto   avair   ses   domicil   u   la   sedia   da   la   societad   en   ina   da   las vischnancas concessiunaras.

3 Sche ina u pliras vischnancas concessiunaras ed il chantun sa participeschan ad ina societad d'implants electrics han els independentamain in da l'auter il dretg da far part da l'administraziun da quella. Pliras vischnancas che sa participeschan ad ina societad d'implants electrics sa cunvegnan ad ina represchentanza communabla.

Agen chapital

Art.  20 1 La   regenza   po   pretender   che   l'agen   chapital   dal   concessiunari   importia   20 pertschient dals custs d'investiziun.

Plirs candidats

Art.  21 1 Sch'i dat plirs candidats per utilisar la forza idraulica da la medema aua, ha la vischnanca – cun accordar sco er cun transferir ina concessiun – da preferir quel candidat che resguarda il meglier ils interess publics e che garantescha l'utilisaziun la pli cunvegnenta.

Dretg da participaziun

Art.  22 1 Il   chantun   e   las   vischnancas   concessiunaras   han   il   dretg   da   sa   participar   ad interpresas d'implants electrics.

2 Cun   dar,   midar   u   transferir   concessiuns   ston   las   vischnancas,   e   cun   approvar concessiuns sto il chantun survegnir l'occasiun da pudair sa participar a l'interpresa er senza surpigliar l'obligaziun da retrair energia, surpigliond ils custs annuals.

Cuntegn obligatoric da la concessiun

Art.  23 1 Mintga concessiun fixescha:

a)

b)

c)

d)

e)

f)

g)

h)

i)

la persuna e la sedia dal concessiunari;

la dimensiun dal dretg d'utilisaziun concedì;

la quantitad d'aua restanta che sto vegnir observada;

la durada da la concessiun;

la represchentanza da la communitad en l'administraziun dal concessiunari;

ils implants ils pli impurtants;

las prestaziuns economicas impundidas al concessiunari;

l'obligaziun da s'assicurar dal concessiunari;

ils termins per il cumenzament da las lavurs da construcziun e da renovaziun sco er per metter en funcziun l'implant electric;

5

810.100

la scadenza da la concessiun;

la recumpra, sch'ina tala vegn stipulada da las partidas.

k)

l)

2 L'ordinaziun regla ils detagls. Quella cuntegna er in catalog da disposiziuns da concessiun facultativas.

Durada da la concessiun

Art.  24 1 L'emprima   concessiun   dura   60   onns   a   partir   dal   di   che   l'ovra   vegn   messa   en funcziun.

2 Sch'i vegnan duvradas vinavant parts essenzialas d'in implant existent en il rom d'ina renovaziun da la concessiun, dura la concessiun 40 onns.

3 En cas motivads po la regenza approvar duradas da concessiun divergentas.

Art.  25 Garanzia dal substrat da la scadenza da la concessiun 1 Per mauns da las vischnancas concessiunaras e dal chantun ha il concessiunari da far in inventari da las parts da l'implant ch'èn engrevgiadas da la scadenza da la concessiun tenor l'artitgel 42 alineas 1 e 2. En cas da midadas effectivas u legalas vi da questas parts da l'implant sto l'inventari vegnir actualisà cuntinuadamain.

2 In'alienaziun   da   parts   da   l'implant   ch'èn   engrevgiadas   da   la   scadenza   da   la concessiun durant che la concessiun vala, dovra il consentiment da las vischnancas concessiunaras e dal chantun.

3 Sch'il concessiunari alienescha parts da l'implant ch'èn engrevgiadas da la scadenza da   la   concessiun   senza   il   consentiment   da   las   vischnancas   concessiunaras   e   dal chantun, ha el da cumpensar il donn a quels.

2.4. EXECUZIUN DA LA CONCESSIUN

Collaudaziun dals implants

Art.  26 1 Implants idraulics novs e renovads ston vegnir collaudads entaifer 1 onn dapi ch'els èn vegnids mess en funcziun.

Responsabladad ed assicuranza

Art.  27 1 Ils proprietaris d'implants electrics stattan buns tenor il dretg federal.

2 Per lur responsabladad ston ils proprietaris far in'assicuranza da responsabladad tar in assicurader ch'è autorisà da manar ina interpresa en Svizra.

3 Tar   implants   novs   sto   quest   attest   d'assicuranza   vegnir   cumprovà   avant   il cumenzament da las lavurs da construcziun.

4 La regenza regla ils detagls.

6

810.100

Midadas vi dals implants

Art.  28 1 Tut   las   midadas   intenziunadas   vi   d'implants   electrics   existents   ston   vegnir communitgadas   a   las   vischnancas   concessiunaras   ed   a   la   regenza   avant   che cumenzar cun ellas.

Mantegniment dals implants

Art.  29 1 Ils proprietaris dals implants electrics ston mantegnair quels adina en in bun stadi ed   en   in   stadi   ch'è   abel   da   funcziunar.   Tut   ils   implants   han   –   en   il   rom   da   la concessiun – da garantir ina utilisaziun raziunala da las auas.

2 La regenza è – en enclegientscha cun las vischnancas concessiunaras e suenter avair consultà il concessiunari – autorisada da tut temp:

a)

b)

d'ordinar in'examinaziun dals implants en il senn da l'alinea 1;

d'ordinar las mesiras necessarias per restabilir e per mantegnair il stadi prescrit en l'alinea 1 ed eventualmain er d'ordinar execuziuns d'uffizi sin ils custs dal concessiunari.

Renovaziun dals implants

Art.  30 1 Sch'il   concessiunari   renovescha   parts   da   l'implant   ch'èn   engrevgiadas   da   la scadenza da la concessiun e sch'el cumprova che las investiziuns na sa laschan betg amortisar fin il mument da la scadenza da la concessiun, pon las vischnancas ed il chantun sa participar sin dumonda a las investiziuns.

2 La participaziun finanziala vegn calculada sin fundament d'in plan da tschains e d'amortisaziun stipulà cun il concessiunari.

3 Las   vischnancas   ed   il   chantun   pon   ordinar   communablamain   la   renovaziun   da l'implant.

4 Sch'i vegnan ordinadas renovaziuns en il senn da l'alinea 1, han las vischnancas ed il chantun da sa participar a las investiziuns. L'alinea 2 vala confurm al senn.

2.5. PRESTAZIUNS DAL CONCESSIUNARI

Taxa da concessiun e da stadi

Art.  31 1 Cun dar, cun midar e cun transferir las concessiuns èn las vischnancas autorisadas d'incassar ina taxa da concessiun unica.

2 Quella importa 30 fin 80 pertschient dal tschains d'aua debità annualmain a las vischnancas concessiunaras en il cas che la forza idraulica concedida vegn utilisada cumplettamain. Ella po vegnir fixada tenor liber appreziar, sch'i na vegnan debitads nagins tschains d'aua. * 3 En cas da concessiuns d'implants da pumpadi sto vegnir pajada a las vischnancas ina taxa da concessiun da 3 fin 6 francs per kilowat da la prestaziun da la pumpa installada. La regenza po adattar questas tariffas a las relaziuns midadas.

7

810.100

4 Sche pliras vischnancas han il dretg da concessiun tar implants da pumpadi, va in dieschavel da la taxa da concessiun unica a quella vischnanca, sin il territori da la quala ils conducts a pumpa vegnan a sa chattar, e quai en proporziun cun lur part da la lunghezza. Ils ulteriurs nov dieschavels vegnan repartids mez e mez sin quellas gruppas   da   vischnancas,   sin   il   territori   da   las   qualas   ch'i   sa   chattan   las   duas batschidas. La repartiziun entaifer questa gruppa da vischnancas vegn fatga tenor la part territoriala da la vischnanca a la surfatscha da mintga batschida, mesirada tar l'autezza dal livel da fermada maximal.

5 Per l'approvaziun da dar, da midar e da transferir concessiuns è il chantun autorisà d'incassar ina taxa dal stadi calculada tenor ils princips dals alineas 2 e 3. Sch'ina vischnanca utilisescha sias atgnas auas, na vegn pretendida nagina taxa dal stadi.

6 Sch'i   vegn   fixada   in'autra   durada   da   la   concessiun   sco   quella   numnada   en l'artitgel 23 alineas 1 e 2, vegnan calculadas las taxas da concessiun e dal stadi tenor la divergenza da la durada.

7 Per prolungar termins da construcziun pon las vischnancas ed il chantun incassar ina taxa, e quai independentamain in da l'auter. Quella importa fin 20 pertschient dal tschains d'aua debità annualmain tenor il dretg federal e sto vegnir pajada per onn ch'il termin da construcziun è vegnì prolungà.

Taxas administrativas

Art.  32 1 Las vischnancas ed il chantun èn autorisads d'adossar al concessiunari ils custs che als resultan cunzunt cun tractar dumondas e cun far controllas.

2 Las taxas d'administraziun importan fin 50 000 francs. En cas motivads po quest import vegnir augmentà adequatamain. La regenza po adattar questa tariffa a las relaziuns midadas.

Tschains d'aua e taglia sin ovras idraulicas

Art.  33 1 Proprietaris   d'implants   electrics   che   utiliseschan   forza   idraulica   grischuna,   ston pajar mintg'onn a las vischnancas concessiunaras in tschains d'aua ed al chantun ina taglia sin ovras idraulicas.

2 Il   tschains   d'aua   e   la   taglia   sin   ovras   idraulicas   vegnan   calculads   tenor   las disposiziuns dal dretg federal. L'eruida da la prestaziun brutta, per la quala i exista in'obligaziun da pajar taxas po er sa basar sin l'energia electrica producida. En quest cas   ston   dentant   vegnir   quintadas   vitiers   las   quantitads   d'aua   utilisablas   e   la pendenza.

3 Il tschains d'aua che las vischnancas fixeschan na dastga betg surpassar la mesadad dal maximum dal tschains d'aua respectiv tenor il dretg federal. * 4 Il chantun incassa ina taglia sin ovras idraulicas en la dimensiun da la mesadad dal maximum dal tschains d'aua respectiv tenor il dretg federal. * 5 La part dal tschains d'aua che sto vegnir consegnada a la confederaziun per garantir las prestaziuns da gulivaziun per perditas da l'utilisaziun da la forza idraulica pajan las vischnancas cun il dretg dal tschains d'aua ed il chantun mez per in. *

8

810.100

Taglia sin implants da pumpadi

Art.  34 1 Ils proprietaris d'implants da pumpadi ston pajar a las vischnancas concessiunaras ed al chantun mintg'onn ina taglia sin implants da pumpadi.

2 Quella importa per las vischnancas e per il chantun mintgamai 0.075 rp. per kWh energia pumpada impundida, minimalmain dentant 1.–fr./kW per implants cun ina prestaziun da pumpa installada da 50 u dapli megawats (MW) e 0.25 fr./kW per implants da pumpadi pli pitschens. Per implants da pumpadi cun ina prestaziun da pumpa installada da main che 1 MW na vegn pretendida nagina taglia.

3 Durant ils emprims 3 onns da manaschi po la regenza reducir la tariffa minimala dad 1.– fr./kW tenor l'alinea 2 per il chantun per maximalmain la mesadad.

4 La repartiziun da la taglia sin implants da pumpadi tranter las vischnancas vegn fatga a norma dals princips che valan per la repartiziun da la taxa da concessiun unica.

5 La regenza po adattar la taglia sin implants da pumpadi a las relaziuns midadas.

Pussaivladads da reducziun

Art.  35 1 Sch'il   manaschi   d'in   implant   electric   vegn   restrenschì   considerablamain   per consequenza   da   lavurs   da   renovaziun,   po   il   chantun   –   sin   dumonda   motivada   – reducir transitoricamain en moda adequata tant la taglia sin ovras idraulicas sco er sia part da la taglia sin implants da pumpadi .

Energia vi dals custs annuals

Art.  36 1 Interpresas   d'implants   electrics   che   dumondan   d'approvar   concessiuns   e concessiuns   supplementaras,   da   transferir   u   da   midar   talas,   han   da   metter   a disposiziun al chantun – malgrà ils dretgs da las vischnancas sin energia gratuita ed energia da preferenza – per l'utilisaziun en il chantun in pertschient da la prestaziun e da la producziun d'energia da las ovras ch'il conclus d'approvaziun pertutga, cunter il   pajament   d'ina   part   correspundenta   vi   dals   custs   annuals.   L'energia   che   vegn cedida   dal   concessiunari   en   il   chantun   na   sto   betg   vegnir   quintada   cun   eruir   la dimensiun dal dretg da retrair energia.

2 L'interpresa d'implants electrics po disponer libramain da la prestaziun e da la lavur che n'è betg vegnida retratga dal chantun.

Taxaziun da la taglia sin ovras idraulicas e sin implants da pumpadi

Art.  37 1 Per la taxaziun, per la procedura da contestaziun e per la procedura penala areguard la   taglia   sin   ovras   idraulicas   e   sin   implants   da   pumpadi   vegnan   applitgadas   las disposiziuns da la lescha chantunala da taglia confurm al senn3).

2 La regenza regla ils detagls.

3) DG 720.000

9

810.100

2.6. FIN DA LA CONCESSIUN

Art.  38 1 La concessiun scada senza auter cun la scadenza da la durada da la concessiun.

Scadenza ordinaria

b)

Scadenza

Art.  39 1 En   enclegientscha   cun   las   vischnancas   concessiunaras   po   la   concessiun   vegnir declerada da la regenza sco persa, sch'il concessiunari:

a)

manchenta   ils   termins   imponids   ad   el   tras   la   concessiun,   cunzunt   per   il mussament   da   finanzas,   per   il   certificat   d'assicuranza   sco   er   per   la construcziun e per metter en funcziun l'implant electric;

tralascha   las   lavurs   da   mantegniment   prescrittas   tenor   la   lescha   e   tenor contract;

c)

na tegna betg en funcziun in implant electric existent durant 2 onns;

violescha grevamain obligaziuns impurtantas, malgrà ch'el è vegnì admonì.

d)

2 Las vischnancas concessiunaras pon permetter – cun l'approvaziun da la regenza – prolungaziuns adequatas dals termins.

3 La sort da l'implant sa drizza tenor las disposiziuns da scadenza da la concessiun da questa lescha.

Renunzia

Art.  40 1 Il concessiunari po concluder la concessiun cun renunziar expressivamain.

2 La sort da l'implant sa drizza tenor las disposiziuns da scadenza da la concessiun da questa lescha.

Recumpra

Art.  41 1 Las   vischnancas   concessiunaras   pon   stipular   in   dretg   da   recumpra   cun   il concessiunari .

2 La cunvegna da recumpra sto cuntegnair almain il suandant:

a)

b)

c)

il termin da la recumpra;

l'indemnisaziun da la recumpra u criteris detagliads per eruir ina tala;

il termin da la preannunzia per la decleraziun concernent l'execuziun da la recumpra; quel sto importar almain 5 onns;

en cas che pliras vischnancas èn participadas: il quorum necessari per executar il dretg da recumpra.

d)

3 Las parts da pliras vischnancas vegnan calculadas tenor lur parts vi da la forza idraulica dada. La part dal chantun correspunda a la mesadad da la cumproprietad.

10

810.100

Return a la proprietaria

Art.  42 1 Sche la concessiun va a fin tras la scadenza da sia durada, tras scadenza u tras renunzia, turnan ils implants ch'èn vegnids construids sin terren public u privat per accumular,   ed   enchaschar,   per   manar   vitiers   u   per   deviar   l'aua   u   per   metter   en circulaziun l'aua, las turbinas e las pumpas, inclusiv ils edifizis, en ils quals ellas sa chattan, las parts accessoricas, ils bains immobigliars che servan al manaschi da l'implant ed ils dretgs a bains immobigliars esters, gratuitamain e libers da chargias mez e mez al chantun ed a las vischnancas.

2 Il mument da la scadenza da la concessiun han las vischnancas concessiunaras ed il chantun il dretg da surpigliar – cunter ina indemnisaziun adequata – ils implants destinads   per   producir   e   per   transportar   l'energia   electrica   sco   er   ils   bajetgs   da servetsch ed ils edifizis d'administraziun. Il concessiunari po pretender da surpigliar quests   implants,   sche   quels   pon   vegnir   utilisads   cunvegnentamain   per   l'ulteriura utilisaziun da la forza idraulica.

3 Ils   implants   electrics   che   vegnan   manads   oravant   tut   per   il   provediment   local suttastattan   mo   a   las   disposiziuns   da   scadenza   da   la   concessiun   fixadas   da   las vischnancas.

4 Las vischnancas ed il chantun èn autorisads da renunziar a l'execuziun dal dretg da scadenza da la concessiun.

5 Sch'ils implants dal concessiunari na vegnan betg utilisads cumplettamain u per part   suenter   la   renunzia   d'executar   il   dretg   da   scadenza   da   la   concessiun,   è   il concessiunari   obligà   da   prender   sin   agens   custs   las   mesiras   da   segirezza   e   da reparaziun che daventan necessarias.

Scadenza da la concessiun en la relaziun intercommunala

Art.  43 1 Las   parts   da   pliras   vischnancas   vi   da   la   scadenza   da   la   concessiun   vegnan calculadas tenor lur parts vi da la forza idraulica dada. Las vischnancas tranter ellas respectivamain en relaziun cun il chantun daventan cumproprietarias dals objects, dals quals la concessiun scada. Tar implants da pumpadi vala, sche la concessiun na fixescha nagut auter, la clav da repartiziun tenor l'artitgel 31 alinea 4.

2 Sche   las   vischnancas   vulan   renunziar   a   lur   part   dals   implants,   dals   quals   la concessiun scada, han las ulteriuras vischnancas concessiunaras il dretg da surpigliar la   part   da   quellas   vischnancas,   cunter   indemnisaziun.   Pir   sche   tut   las   ulteriuras vischnancas renunzian a quest dretg, ha il chantun il medem dretg.

Valitaziun dals implants

Art.  44 1 La disposiziun da l'indemnisaziun per la scadenza da la concessiun dals implants per producir e per transportar energia electrica è chaussa da las vischnancas, dal chantun e dal concessiunari. Ella sto vegnir fatga tenor ils princips da la valitaziun renconuschida en general a sias uras.

11

810.100

2 Sin dumonda dal chantun e da las vischnancas è il concessiunari obligà da tut temp da metter a disposiziun tut ils documents e tut las infurmaziuns ch'èn necessaris per calcular   l'indemnisaziun,   sco   ils   quints   annuals   d'amortisaziun,   ils   quints   da   las reservas da la scadenza da la concessiun e da las renovaziuns.

3 Il departament cumpetent e las vischnancas pon prender invista da las actas da taglia dals concessiunaris.

Art.  45 Indemnisaziun per la renunzia da surpigliar ils implants 1 Sch'ina   concessiun   vegn   renovada   cun   renunziar   a   l'execuziun   dal   dretg   da scadenza da la concessiun, sto il concessiunari pajar a quels che han il dretg da scadenza da la concessiun ina indemnisaziun per la renunzia d'utilisar gratuitamain ils   implants,   dals   quals   la   concessiun   scada.   Questa   regulaziun   vala   er   per communitads che disponan d'in dretg da renovar la concessiun. La disposiziun da l'indemnisaziun è chaussa da las vischnancas, dal chantun e dal concessiunari.

2 L'artitgel 44 vala confurm al senn.

Scleriment

Art.  46 1 Ils scleriments areguard la scadenza da la concessiun, areguard la recumpra sco er areguard ina eventuala renovaziun da la concessiun vegnan fatgs communablamain da las vischnancas e dal chantun. Els sa cunvegnan davart la direcziun.

2 Ils custs da quests scleriments van per regla a quint dal chantun.

Mesiras provisoricas

Art.  47 1 Sche las modalitads per utilisar la forza idraulica n'èn anc betg fixadas areguard la scadenza d'ina concessiun, prenda la regenza – suenter avair consultà d'uffizi las vischnancas   u   sin   ina   dumonda   correspundenta   –   las   mesiras   provisoricas   che permettan da cuntinuar cun il manaschi e che survegnan in stadi effectiv u legal u che mantegnan interess periclitads.

2.7. RENOVAZIUNS DA LA CONCESSIUN

Renovaziun da la concessiun

Art.  48 1 Ina renovaziun da la concessiun po succeder il mument da la scadenza u avant la scadenza d'ina concessiun existenta.

2 Las   vischnancas   concessiunaras   ed   il   chantun   han   il   dretg   da   savair   dal concessiunari   actual   8   onns   avant   che   la   concessiun   scada,   sch'el   è   interessà   da renovar la concessiun.

12

810.100

3 Sch'il   concessiunari   actual   inoltrescha   almain   10   onns   avant   che   la   concessiun scada ina dumonda da concessiun, han las vischnancas concessiunaras da decider entaifer 2 onns, sch'ellas èn prontas d'entrar en la dumonda da renovaziun. Sch'ellas n'observan betg quest termin, vegn la durada da la concessiun existenta prolungada per la durada dal surpassament dal termin.

2.8. PROCEDURA

1. lavurs preparatoricas

Art.  49 1 Tgi   che   vul   far   en   reguard   ad   in   project   da   concessiun   lavurs   preparatoricas, stajaziuns,   mesiraziuns   da   l'aua   ed   ulteriuras   retschertgas,   sto   avair   per   quai   ina permissiun da l'instanza cumpetenta.

2 Avant   che   cumenzar   las   lavurs   preparatoricas   ston   ins   communitgar   quai   al departament cumpetent.

3 Ils proprietaris da bains immobigliars èn obligads da tolerar l'execuziun da talas lavurs   preparatoricas.   Donns   e   disturbis   che   resultan   eventualmain   ston   vegnir indemnisads cumplainamain. Sch'igl è necessari vegn quai fixà en la procedura tenor la lescha d'expropriaziun dal chantun Grischun4).

Art.  50

2. procedura da concessiun a) dumonda da concessiun

1 Dumondas per dar, midar u transferir ina concessiun dal dretg da las auas ston vegnir inoltradas tar las vischnancas pertutgadas. Il petent sto il medem mument orientar la regenza davart l'inoltraziun da la dumonda.

2 Las vischnancas ed il chantun sa stentan da lavurar stretgamain ensemen.

b) concessiunament

Art.  51 1 La procedura da concessiun sa drizza tenor las prescripziuns da las vischnancas pertutgadas.

2 Resalvada   resta   la   concessiun   obligatorica   tenor   l'artitgel 12,   tar   la   quala   i   sto vegnir realisada mo la procedura per approvar la concessiun.

Art.  52

3. procedura per approvar la concessiun a) dumonda d'approvaziun

1 La dumonda per approvar da dar, da midar u da transferir la concessiun sto vegnir inoltrada tar il departament cumpetent per mauns da la regenza.

2 Ils detagls reglan las disposiziuns executivas.

4) DG 803.100

13

810.100

b) exposiziun publica, publicaziun, profilaziun, meds legals

Art.  53 1 La dumonda d'approvaziun ed eventualas dumondas per las ulteriuras permissiuns necessarias per realisar il project vegnan exponidas publicamain ensemen cun ils documents   decisivs   sco   er   cun   in   eventual   rapport   ecologic   durant   30   dis   tar   il departament cumpetent e tar las vischnancas pertutgadas.

2 L'exposiziun sto vegnir publitgada dal departament cumpetent en il fegl uffizial dal chantun e da las vischnancas pertutgadas en la moda usitada al lieu.

3 La publicaziun cuntegna l'indicaziun ch'i possia vegnir fatg protesta en scrit cunter il project, e quai durant il termin d'exposiziun tar la regenza. Las protestas ston vegnir drizzadas al departament cumpetent per mauns da la regenza.

4 Sch'il project che sa basa sin la dumonda per approvar la concessiun dispona gia da l'elavuraziun   necessaria   per   projects   da   construcziun,   ordinescha   il   departament cumpetent la profilaziun durant il termin d'exposiziun.

c) legitimaziun da far protesta

Art.  54 1 Legitimads da far protesta èn:

a)

b)

c)

tgi ch'è pertutgà dal project da concessiun ed ha in interess degn da vegnir protegì da realisar, impedir u midar quel;

las vischnancas pertutgadas;

organisaziuns   per   la   protecziun   da   l'ambient   ch'èn   tenor   il   dretg   federal autorisadas da far protesta, sch'ellas han la pussaivladad da far ina protesta da dretg administrativ cunter la decisiun chantunala en l'ultima instanza tar la dretgira federala en chaussa.

d) decisiun d'approvaziun

Art.  55 1 Il dar, il midar u il transferir ina concessiun sto vegnir approvà da la regenza sin fundament d'ina examinaziun da las premissas legalas sco er considerond tut ils interess publics tangads.

2 Il medem mument decida ella davart eventualas protestas.

3 Protestas cun in cuntegn da dretg privat vegnan renviadas a la giurisdicziun civila.

4 En cas d'ina approvaziun conceda la regenza tut las permissiuns necessarias per realisar il project, sche quai è pussaivel sin fundament dal stadi da l'elavuraziun dal project.   Quai   vala   spezialmain   er   per   la   permissiun   da   construcziun   e   per   la permissiun excepziunala tenor il dretg davart la planisaziun dal territori.

e) exposiziun publica da la decisiun d'approvaziun, meds legals

Art.  56 1 La   decisiun   d'approvaziun   da   la   concessiun,   il   rapport   ecologic   sco   er   il giudicament   dal   post   chantunal   spezialisà   per   la   protecziun   da   l'ambient   vegnan exponids publicamain durant 30 dis tar il departament cumpetent. Resalvadas restan las obligaziuns legalas dal secret professiunal sco er il dretg da prender invista da las actas da las persunas legitimadas da far recurs. *

14

810.100

2 L'exposiziun sto vegnir publitgada en il fegl uffizial dal chantun, inditgond las ulteriuras permissiuns ch'èn eventualmain vegnidas concedidas.

3 Cunter la decisiun d'approvaziun da la concessiun po vegnir fatg recurs entaifer 30 dis tar la Dretgira superiura. Il dretg da recurs cumpeta er a las vischnancas. *

Art.  57

4. procedura d'approvaziun dal project a) dumonda, inoltraziun, meds legals

1 Per inoltrar, per exponer publicamain e per publitgar la dumonda d'approvaziun dal project   sco   er   areguard   la   pussaivladad   da   far   protesta   valan   ils   artitgels 52   e 53 alineas 1 fin 3 confurm al senn. La legitimaziun da far protesta sa drizza tenor l'artitgel 54.

b) decisiun

Art.  58 1 En connex cun l'approvaziun dal project decida la regenza davart tut las ulteriuras permissiuns   necessarias   che   n'èn   anc   betg   avant   maun   per   realisar   il   project, spezialmain   er   davart   la   permissiun   da   construcziun   e   davart   la   permissiun excepziunala tenor il dretg davart la planisaziun dal territori.

2 Sche   tut   las   ulteriuras   permissiuns   han   pudì   vegnir   dadas   gia   cun   la   decisiun d'approvaziun da la concessiun, scroda la procedura d'approvaziun dal project.

c) exposiziun publica, meds legals

Art.  59 1 Areguard   l'exposiziun   publica   da   la   decisiun   d'approvaziun   dal   project   e   da   la procedura da meds legals vala l'artitgel 56 confurm al senn.

5. dretg d'expropriaziun

Art.  60 1 Per   construir   e   per   renovar   ovras   idraulicas   po   vegnir   fatg   diever   dal   dretg d'expropriaziun.

2 Il   dretg   d'expropriaziun   vegn   dà   da   la   regenza   ensemen   cun   la   decisiun d'approvaziun da la concessiun.

3 La procedura e l'obligaziun d'indemnisaziun sa drizzan tenor la lescha federala davart l'expropriaziun.5)

3. Provediment cun energia electrica

Art.  61 *

Art.  62 *

…

…

5) CS 711

15

810.100

Art.  63 *

Art.  64 *

Art.  65 *

Art.  66 *

Art.  67 *

Art.  68 *

Art.  69 *

Art.  70 *

Art.  71 *

…

…

…

…

…

…

…

…

…

4. Disposiziuns penalas *

Art.  72 *

Art.  73 *

Art.  74 *

Art.  75

…

…

…

1. disposiziuns penalas a) multas *

1 Cuntravenziuns   cunter   la   lescha   qua   avant   maun,   cunter   sias   disposiziuns executivas e cunter las disposiziuns e decisiuns che sa basan sin quellas, vegnan chastiadas dal departament ch'è cumpetent per l'utilisaziun da la forza idraulica cun ina multa da fin 100 000 francs. * 2 Cuntravenziuns per negligientscha, l'emprova e la cumplicitad èn chastiablas.

3 En cas levs poi vegnir desistì d'in chasti. * 4 La procedura sa drizza tenor las disposiziuns da la lescha davart la giurisdicziun administrativa. * 5 Resalvà resta il dretg da la regenza da declerar la concessiun sco persa, sco er il dretg da l'execuziun d'uffizi. *

16

810.100

b) persunas giuridicas

Art.  76 1 Sche las cuntravenziuns vegnan commessas cun effect per ina persuna giuridica, vegn chastiada la persuna giuridica.

2 Il chasti dals organs u dals represchentants che ageschan resta resalvà.

2. execuziun d'uffizi *

Art.  77 1 Sche implants èn vegnids construids senza resguardar la lescha, sias disposiziuns executivas e las disposiziuns e decisiuns che sa basan sin quellas, po la regenza laschar allontanar quel sco er laschar restabilir il stadi d'origin, e quai a cust dal chaschunader.

5. Disposiziuns finalas

1. disposiziuns executivas

Art.  78 1 Il cussegl grond relascha las disposiziuns executivas necessarias tar questa lescha 6).

Quellas entran en vigur il medem mument sco la lescha.

2. aboliziun dal dretg vertent

Art.  79 1 La lescha concernent l'utilisaziun da las auas publicas dal chantun Grischun per construir ovras idraulicas dals 18 da mars 19067) vegn abolida.

Art.  80

3. midada da relaschs8)

Art.  81

4. disposiziuns transitoricas a) concessiuns anc betg dadas

1 Cun   l'entrada   en   vigur   da   questa   lescha   ston   tut   ils   projects   che   dovran   ina concessiun, davart la quala las autoritads da concessiun n'han anc betg decidì, vegnir giuditgads tenor las disposiziuns novas.

b) concessiuns existentas

Art.  82 1 Questa lescha vegn applitgada per concessiuns existentas, sch'i  na vegnan betg violads tras quai dretgs bain acquistads.

6) DG 810.110 7) vDG 1018 e midadas en la CUL tenor il register da materias dal DG 8) Las midadas dal dretg vertent na vegnan betg inditgadas.

17

810.100

c) disposiziuns da scadenza da la concessiun

Art.  83 1 Per concessiuns ch'èn vegnidas dadas gia avant la revisiun parziala dals 9 da matg 1954 restan applitgablas las disposiziuns da scadenza da quellas concessiuns. Sche quellas concessiuns prevesan in dretg da scadenza da la concessiun, sa participescha il chantun a la scadenza da la concessiun, dentant mo en la proporziun da la mesadad da la durada da la concessiun che n'è anc betg scadida tar l'entira durada da la concessiun. L'artitgel 43 alinea 2 po vegnir applitgà per talas concessiuns.

2 Per concessiuns ch'èn vegnidas dadas suenter la revisiun parziala dals 9 da matg 1954 valan las disposiziuns da scadenza da la concessiun tenor questa lescha.

d) obligaziun d'avair in'assicuranza

Art.  84 1 L'attest   d'assicuranza   tenor   l'artitgel 27 alinea 2   sto   vegnir   cumprovà   per   ovras existentas e per ovras en construcziun entaifer 2 onns dapi che la lescha è entrada en vigur.

e) obligaziun da far ina inventarisaziun

Art.  85 1 Tar   concessiuns   existentas   sto   l'inventari   da   las   parts   da   l'implant   ch'èn engrevgiadas   da   la   scadenza   da   la   concessiun   tenor   l'artitgel 25 alinea 1   vegnir inoltrà al departament cumpetent entaifer 2 onns dapi che la lescha è entrada en vigur.

5. entrada en vigur

Art.  86 1 Questa   lescha   vegn   messa   en   vigur9)  da   la   regenza   suenter   ch'ella   è   vegnida acceptada dal pievel.

9) messa en vigur cun CR dals 20 da zercladur 1995 per il 1. da fanadur 1995

18

Tabella da las modificaziuns - tenor conclus

Conclus 12-03-1995 07-02-1999 07-02-1999 07-02-1999 07-02-1999 07-02-1999 07-02-1999 31-08-2006 31-08-2006 31-08-2006 31-08-2006 31-08-2006 31-08-2006 31-08-2006 31-08-2006 23-04-2009 23-04-2009 23-04-2009 23-04-2009 23-04-2009 23-04-2009 23-04-2009 23-04-2009 23-04-2009 23-04-2009 23-04-2009 23-04-2009 23-04-2009 16-06-2010 16-06-2010 16-06-2010 16-06-2010 19-10-2011 14-06-2022

Entrada en vigur 01-07-1995 07-02-1999 07-02-1999 07-02-1999 07-02-1999 07-02-1999 07-02-1999 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-09-2009 01-09-2009 01-09-2009 01-09-2009 01-09-2009 01-09-2009 01-09-2009 01-09-2009 01-09-2009 01-09-2009 01-09-2009 01-09-2009 01-09-2009 01-01-2011 01-01-2011 01-01-2011 01-01-2011 01-01-2013 01-01-2025

Element relasch Art. 11 al. 1 Art. 11 al. 3 Art. 31 al. 2 Art. 33 al. 3 Art. 33 al. 4 Art. 33 al. 5 Art. 56 al. 1 Art. 56 al. 3 Titel 4.

Art. 72 Art. 73 Art. 74 Art. 75 Art. 77 Art. 5 al. 1 Art. 6 al. 1, g)

Art. 61 Art. 62 Art. 63 Art. 64 Art. 65 Art. 66 Art. 67 Art. 68 Art. 69 Art. 70 Art. 71 Art. 75 al. 1 Art. 75 al. 3 Art. 75 al. 4 Art. 75 al. 5 Art. 13 Art. 56 al. 3

Modificaziun emprima versiun midada aboliziun midada midada midada midada midada midada midada aboliziun aboliziun aboliziun midada dal titel midada dal titel midada aboliziun aboliziun aboliziun aboliziun aboliziun aboliziun aboliziun aboliziun aboliziun aboliziun aboliziun aboliziun midada midada midada integraziun aboliziun midada

810.100

Publicaziun en la CUL - - - - - - - 2006, 3325 2006, 3325 2006, 3325 2006, 3325 2006, 3325 2006, 3325 2006, 3325 - - - - - - - - - - - - - - 2010, 2412 2010, 2412 2010, 2412 2010, 2412 - 2023-008

19

810.100

Tabella da las modificaziuns - tenor element

Element relasch Art. 5 al. 1 Art. 6 al. 1, g)

Art. 11 al. 1 Art. 11 al. 3 Art. 13 Art. 31 al. 2 Art. 33 al. 3 Art. 33 al. 4 Art. 33 al. 5 Art. 56 al. 1 Art. 56 al. 3 Art. 56 al. 3 Art. 61 Art. 62 Art. 63 Art. 64 Art. 65 Art. 66 Art. 67 Art. 68 Art. 69 Art. 70 Art. 71 Titel 4.

Art. 72 Art. 73 Art. 74 Art. 75 Art. 75 al. 1 Art. 75 al. 3 Art. 75 al. 4 Art. 75 al. 5 Art. 77

Conclus 12-03-1995 23-04-2009 23-04-2009 07-02-1999 07-02-1999 19-10-2011 07-02-1999 07-02-1999 07-02-1999 07-02-1999 31-08-2006 31-08-2006 14-06-2022 23-04-2009 23-04-2009 23-04-2009 23-04-2009 23-04-2009 23-04-2009 23-04-2009 23-04-2009 23-04-2009 23-04-2009 23-04-2009 31-08-2006 31-08-2006 31-08-2006 31-08-2006 31-08-2006 16-06-2010 16-06-2010 16-06-2010 16-06-2010 31-08-2006

Entrada en vigur 01-07-1995 01-09-2009 01-09-2009 07-02-1999 07-02-1999 01-01-2013 07-02-1999 07-02-1999 07-02-1999 07-02-1999 01-01-2007 01-01-2007 01-01-2025 01-09-2009 01-09-2009 01-09-2009 01-09-2009 01-09-2009 01-09-2009 01-09-2009 01-09-2009 01-09-2009 01-09-2009 01-09-2009 01-01-2007 01-01-2007 01-01-2007 01-01-2007 01-01-2007 01-01-2011 01-01-2011 01-01-2011 01-01-2011 01-01-2007

Modificaziun emprima versiun midada aboliziun midada aboliziun aboliziun midada midada midada midada midada midada midada aboliziun aboliziun aboliziun aboliziun aboliziun aboliziun aboliziun aboliziun aboliziun aboliziun aboliziun midada aboliziun aboliziun aboliziun midada dal titel midada midada midada integraziun midada dal titel

Publicaziun en la CUL - - - - - - - - - - 2006, 3325 2006, 3325 2023-008 - - - - - - - - - - - 2006, 3325 2006, 3325 2006, 3325 2006, 3325 2006, 3325 2010, 2412 2010, 2412 2010, 2412 2010, 2412 
20